Iowa

Iowa je štát USA. Do únie vstúpil 28.decembra 1846 ako 29. v poradí a je pomenovaný po indiánskom kmeni Ajovov (Iowa). Hlavným mestom je Des Moines. V Iowe je veľký dôraz kladený na poľnohospodárstvo. Na veľmi úrodnej pôde sa pestuje najmä kukurica, sója a chová sa dobytok. Pýchou Iowy je bejzbalový tým Iowa Cubs.

Dejiny 
Prvými Európanmi na území Iowy boli francúzski objavitelia Louis Joliet a Jacques Marquette. Popísali Iowu ako sviežu, zelenú a úrodnú zem. Pôvodne žilo na území Iowy niekoľko indiánskych kmeňov, z ktorých tu dodnes ostali len Líščí indiáni (Meskwaki) a Sókovia (Sauk). Prví americkí osadníci prišli oficiálne do Iowy v júni 1833. Išlo o rodiny z Illinois, Indiany a Missouri. Chicagska a Severozápadná železnica prepojila v roku 1867 mesto Council Bluffs, ktoré sa tak stalo východnou konečnou stanicou pre Union Pacific Railroad. V priebehu Americkej občianskej vojny bojovalo 75 000 Iowanov, z ktorých 13 001 zomrelo, väčšinou kvôli chorobám. Zo všetkých štátov Únie mala v občianskej vojne najväčšie percento vojakov práve Iowa (60 % mužov). V priebehu druhej svetovej vojny Iowa zažívala značný rozvoj poľnohospodárstva, najmä chovu dobytka a prasiat a pestovania kukurice. Po vojne sa ale ekonomická situácia farmárov značne zhoršila. Poľnohospodárska kríza 80. rokov 20. storočia sa odrazila na znížení pôrodnosti nielen v Iowe, ale aj na celom Stredozápade USA.

Geografia 
Iowa hraničí na severe s Minnesotou, na západe s Nebraskou a Južnou Dakotou, na juhu s Missouri a na východe s Wisconsinom a Illinois.

Východnou hranicou štátu prechádza rieka Mississippi. Hranicu na západe od Sioux City tvorí rieka Missouri. Na sever od Sioux City je to rieka Big Sioux River. Najväčšími jazerami sú Spirit Lake, West Okoboji Lake a East Okoboji Lake nachádzajúce sa na severozápade štátu. Umelými nádržami sú Lake Odessa, Saylorville Lake, Lake Red Rock a Rathbun Lake.

Krajina je rovinatá. Menšie kopce sa nachádzajú pri západnej hranici štátu. Na severovýchode, pri rieke Mississippi, sa nachádza vrchovina nazývaná Driftless Zone, pokrytá ihličnanmi, nezvyklými pre Iowu.

Najnižším bodom je Keokuk na juhovýchode Iowy (). Najvyšším bodom je Hawkeye Point () nachádzajúci sa severne od Sibley na juhozápade štátu. Priemerná nadmorská výška štátu je  Rozloha štátu je .

Iowa je rozdelená na 99 politických celkov, zvaných „counties“. Hlavným mestom je Des Moines, ktoré sa nachádza v Polk County.

Prírodnými rezerváciami, ktoré sú v jurisdikcii „National Park Service“, sú:
 Effigy Mounds National Monument neďaleko Harpers Ferry
 Herbert Hoover National Historical Site vo West Branch
 Lewis & Clark National Historic Trail
 Mormon Pioneer National Historic Trail

Podnebie 
V Iowe prevláda kontinentálne podnebie s teplotnými extrémami. Priemerná ročná teplota (Des Moines) je 10 °C. V zime tu sneží ale snehové zrážky sú malé. S jarou prichádzajú aj vyššie teploty. Iowské leto je známe vďaka svojim subtropickým teplotám dosahujúcim viac ako 40 °C (priemer 37,8 °C) a značným zrážkam, prejavujúcimi sa prudkými búrkami.

Demografia 
V roku 2010 dosahovala populácia Iowy 3 046 355 osôb, čo predstavuje nárast o 120 031 osôb, alebo 4,1% od roku 2000.

Podľa úradu pre sčítanie obyvateľstva populácia Iowy zahŕňala približne 97 000 osôb cudzieho pôvodu, čo predstavuje 3,3 % všetkých obyvateľov.

Etnické zloženie 
 Belosi - 93,5%
 Černosi - 2,2%
 Pôvodní Američania (Indiáni) - 0,2%
 Ázijčania - 1,5%
 Ostatné rasy - 1,5%
 Dve alebo viac rás - 1,1%
 Obyvatelia hispánskeho pôvodu, bez ohľadu na rasu, tvorili 3,7% populácie.

Najvýznamnejšie rodové línie v Iowe: 
 Nemecká (35,7 %)
 Írska (13,5 %),
 Anglická (9,5 %),
 Americká (6,6 %),
 Nórska (5,7 %).

Predkovia väčšiny Iowanov pochádzajú zo severnej Európy. Žije tu veľa obyvateľov nemeckého pôvodu, (jeden z troch Iowanov sa pri sčítaní obyvateľstva v roku 2000 hlásil k nemeckému pôvodu), rovnako ako obyvateľov s predkami z Anglicka, Škandinávie alebo Holandska.

Ženy tvoria približne 50,9 % obyvateľstva.

Náboženstvo 
 kresťania   73%
 protestanti   50%
 baptisti   5%
 metodisti   13%
 presbyteriáni   3%
 Luteráni   16%
 ostatní protestanti   63%
 katolíci   23%
 ostatní kresťania   1%
 bez vyznania 13%

Ekonomika 
Hrubý národný produkt Iowy za rok 2003 dosiahol vyše 103 miliárd dolárov. Príjem na hlavu v rovnakom roku činil 28 340 dolárov. Medzi najvýznamnejšie poľnohospodárske produkty patrí chov ošípaných, dobytka a nadväzujúci mliekárenský priemysel, pestovanie kukurice, sóje a ovsa. Významná priemyselná produkcia zahrňuje výrobu potravín, strojov, elektrických zariadení, chemických produktov a spracovanie kovov. Iowa je v USA najväčším producentom etanolu. Des Moines je centrom poisťovníctva.

Referencie

Iné projekty